open-index/open-wikipedia-markdown huggingface dataset:
Skorpionfluger

**Skorpionfluger** (*Mecoptera*) er ei gruppe insekt med rundt 550 beskrivne artar på verdsbasis. Gruppa er tenkt som viktig i insekta si evolusjonshistorie; mellom anna tenkjer ein seg at tovenger, sommarfuglar og vårfluger stammar frå forfedrar innanfor eller i nær slekt med gruppa. Fem av artane er funne i Noreg.

## Kjenneteikn

Det fremste kjenneteiknet til skorpionflugene er munndelane, som er omdanna til ein uledda snabel som peikar ned frå hovudet. Dei har òg eit sett reduserte bitande munndelar. Antennene er særs lange, ofte rundt halve kroppslengda, og består av mange ledd.

Desse insekta har to par med venger som vert heldt horisontalt frå sidene av kroppen i kvilestilling. Dei er smale og membranøse (gjennomsiktige), og ser ganske like ut. Dei to siste brystsegmenta og det første bakkroppssegmentet er samanvaksne. Beina er lange. Ein skil kjønna frå kvarandre på at hoene har to parvise haletrådar og hannane har komplekse og tydelege kjønnsdelar som sit lengst bak på bakkroppen og kan likna ein skorpionhale.

Larvane til somme skorpionfluger skil seg ut frå andre holometabole insektlarvar gjennom å ha fasettaugo.

## Levesett
Skorpionflugene finst helst på fuktige stadar, særleg i skogar. Dei flyg om natta, og er vanlegast i Holarktis, det vil seie Nord-Amerika og Eurasia. Nokre av artane lever av nektar, medan andre er rovdyr eller åtseletarar.

## Kjelder

* Brusca & Brusca: *Invertebrates* Sinauer Associates 2002
* Norsk Entomologisk Forening
Fugløyfjorden i Karlsøy

**Fugløyfjorden** eller **Fugløysveet** er ein fjord ytst i havgapet i Karlsøy kommune i Troms. Fjorden ligg på vestsida av Nord-Fugløya og nordaust for Vanna, og strekkjer seg 17 km søraustover til Fugløysundet.

Fjorden har innløp i nord mellom Store Grimsholmen i vest og Fugløykalven fyr i aust. I vest går Skipsfjorden sørover på Vanna. Ei anna øy på nordsida av Vanna er Store Skogøya.
Ullsfjorden i Troms

**Ullsfjorden** (kvensk *Moskivuono*, nordsamisk *Moskavuotna*)  er ein fjord i Karlsøy, Lyngen og Tromsø kommune i Troms. Fjorden strekkjer seg 74 km sørover til Sjøvassbotn inst i Sørfjorden i Ullsfjorden.

Fjorden har innløp mellom Karlsøya i vest og Sørklubben i aust. Sør for Karlsøya ligg Reinøya på vestida av fjorden. Her ligg bygda Nordeidet ved fjorden. Sør for Reinøya går Grøtsundet vestover på sørsida av Ringvassøy til Kvaløya. På austsida av den ytre delen ligg dei to fjordarmane Nordlenangen og Sørlenangen. 

Sørover frå Grøttsundet ligg bygdene Oldervik på vestsida og Lattervika på austsida. Litt sør for Lattervika ligg bygda Jægervatnet. Ved Breivikeidet på vestsida går det ferje over fjorden til Svensby. Ferjesambandet er ein del av Fylkesveg 91. Like sør for dette ferjesambandet deler fjorden seg i to. Kjosen går søraustover, medan Sørfjorden held fram sørover etter Storstraumen. For fleire detaljar om denne delen av fjorden, sjå desse to fjordane.

## Kjelder
Ullsfjorden

**Ullsfjorden** er namnet på to fjordar i Noreg: 

* Ullsfjorden i Finnmark er ein liten fjord i Loppa kommune i Finnmark.
* Ullsfjorden i Troms ein lang fjord i Tromsø, Karlsøy og Lyngen kommune i Troms.
Sørfjorden i Ullsfjorden

**Sørfjorden** (nordsamisk *Moskavuotna*, vert nytta om heile Ullsfjorden) er den inste delen av Ullsfjorden i Tromsø kommune i Troms. Fjorden strekkjer seg 28 km sørover til Sjøvassbotn.

Fjorden har innløp mellom grenda Skarmunken i vest og Rorholet i aust ved Storstraumen. Aust for Storstraumen går Kjosen søraustover. Olderbakken og Rydeng er to grender på austsida av fjorden og litt lenger inn ligg Sjursnes på vestsida ved Ullsfjord kyrkje. Frå her og innover er det mange busetnader langs begge sider av fjorden, men berre mindre grender og gardsbruk. 

Eit lite stykke frå botn av fjorden går Lakselvbukta sørover på vestsida av fjorden. Inst i bukta ligg bygda Lakselvbukt. Sørfjorden svingar her gradvis vestover og endar i ein liten poll kalla Sjøvassbotn. Pollen har innløp via eit smalt sund kalla Sørstraumen. 

Fv51 og Fv52 går langs vestsida av fjorden, medan Fv293 går langs austsida.
Svart granbarkbukk

**Svart granbarkbukk** (*Tetropium castaneum*) er ei bille i trebukkfamilien. Han finst gjennom heile den Palearktiske regionen, frå Europa til nordlege Japan. I Noreg finn ein han vanleg frå Vest-Agder til og med Troms, rett nok berre med spreidde førekomstar på Vestlandet.

## Levesett
Den svarte granbarkbukken lever som larve under borken på svekka eller døyande bartre, særleg gran. Dei er vanlegast i ståande tre, men finst òg stundom i falne tre og i tømmer. Puppekammeret vert oftast greve djupt nede i veden. Utviklingstida er 1 til 2 år her i landet, og dei vaksne billene vert klekt seint på våren i mai til juni.

Arten kan skade trevyrke når han borar i veden for å laga puppekammeret sitt. Han vert ofte klekka frå ved som ligg inne om vinteren. Dette er ikkje farleg for treverk innomhus.

## Kjelder

* Norges Biller

## Bakgrunnsstoff
*
Ålesund-raset

**Ålesund-raset** var eit ras som skjedde i 03.30-tida onsdag morgon 26. mars 2008. Ein fjellvegg bak ei bustadblokk i Fjelltunvegen 31 i Ålesund rasa ut, og inn i bustadblokka framfor. Heile konstruksjonen blei dytta nokre meter fram og dei to nedste etasjane rasa saman. Hendinga vart følgd av brann og fleire mindre ras. Fem personar som var i bygningen mista livet i raset.

## Kjelder
Kjosen i Ullsfjorden

**Kjosen** (nordsamisk *Muotkavuotna,* kvensk *Muotkalahti*) er ein fjordarm av Ullsfjorden i Tromsø kommune og Lyngen kommune i Troms. Fjorden skjer seg 14 km austover mellom Lyngsalpane til bygda Kjosen i botn av fjorden.

Fjorden har innløp mellom Hjellnesodden i sørvest og grenda Beinsnes i nordaust. Like sørvest for Hjellnesodden går Sørfjorden vidare sørover. Rett sør for Beinsnes, på sørsida av fjorden, ligg bygda Jøvik. Ei anna grend ved fjorden er Storsteinnes, litt søraust for Beinsnes. 

Fjorden er omgjeven av dei høge og bratte Lyngsalpane. På nordsida ligg Sofiatinden (1237 moh.), Sultinden (1083 moh.), Tytebærtinden (1177 moh.) og Kjostindane (1495 moh.) med Kjosbreen. På sørsida finn ein Durmålsfjellet (1132 moh.), Fornestinden (1477 moh.), Forholtfjellet (1487 moh.) og Rørnesfjellet (1255 moh.).

## Kjelder
Elfin Lea

**Elfin Lea** () er ein norsk lokalpolitikar som representerer Høgre. Han var ordførar i Klepp kommune frå 1999 til 2011.
Raudfjorden

**Raudfjorden** er ein fjord på nordkysten av Spitsbergen på Svalbard. Han er om lag 22 km lang, 3-7 km brei. Inst er han delt i to av Buchananhalvøya, som stikk ut i fjorden mellom to brear, Chauveaubreen som fell ut i **Ayerfjorden** og Raudfjordbreen som fell ut i **Klinckowströmfjorden**.

## Kjelde
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Sørlenangen

**Sørlenangen** er ein fjordarm av Ullsfjorden i Lyngen kommune i Troms. Fjorden strekkjer seg 9,5 km sørover til Sørlenangbotn og går parallelt til Ullsfjorden.

Fjorden har innløp mellom Nesodden i vest og Hesjebukta i aust. Bygda Lenangsøyra ligg på vestsida av fjorden, og tvers over på andre sida ligg bygda Sør-Lenangen. 

Fv312 går langs heile austsida av fjorden, og på vestsida går Fv314 og Fv313
Nordlenangen

**Nordlenangen** er ein fjordarm av Ullsfjorden i Lyngen kommune i Troms. Fjorden strekkjer seg 10 km sørover til Nordlenangsbotn og går parallelt til Ullsfjorden.

Fjorden har innløp mellom Nordlenangsneset i vest og Russelvneset i aust. Nygårdstranda er ei bygd på vestsida av fjorden og tvers over på andre sida ligg bygda Nord-Lenangen. Straumen er ei grend ligg sør for Nygårdstranda. Her smalnar fjorden inn og den inste delen av fjorden vert frå her berre kalla Straumen. Her kryssar òg Fv312 fjorden.
Woodfjorden

**Woodfjorden** er ein fjord på nordkysten av Spitsbergen på Svalbard. Han er om lag 63 km lang og 4-9 km brei. Woodfjorden går rett sørover vest for Andrée land og om lag halvvegs inn går det av to fjordarmar vestover, Liefdefjorden og Bockfjorden.

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Lyngenfjorden

**Lyngenfjorden** eller **Lyngen** (nordsamisk **', [[kvensk]] **') er ein fjord i Troms langs kommunegrensa mellom Lyngen i vest og Skjervøy, Nordreisa, Kåfjord og Storfjord i aust. Fjorden er den lengste i Troms og strekkjer seg 85 km sørover langs austsida av Lyngsalpane til Hatteng i botn av Storfjorden.

Fjorden har innløp mellom Sotneset på Arnøy i nord og Nordklubben i sør. Vest for Nordklubben går Ullsfjorden sørover. På austsida av den ytre delen av Lyngen ligg øyane Vorterøya og Utøya, og i denne ytre delen er det få busetnader ved fjorden. Frå Spåknes og inn heile fjorden går E6 langs austsida og her er det langt fleire busetnader. Det same gjeld på vestsida sørover frå Årøya, som ligg midt i fjorden. Ved Spåknes ligg bygda Djupvik og litt lenger sør bygda Nordmannvik. Ved bygda Olderdalen går fjordarmen Kåfjorden søraustover til Birtavarre. 

Ved Årøya ligg bygda Koppangen på vestsida av fjorden. Litt lenger sør ligg Rottenvika, Lyngseidet og Karnes. Ved Lyngseidet er det berre om lag 3 km over til botn av Kjosen på vestsida av Ullsfjorden. Frå Lyngseidet går det ferje over til Olderdalen på austsida som ein del av Riksveg 91. Litt sør for Lyngseidet går Pollneset ut i fjorden frå vest. Polleidet ligg mellom to viker og to bygder på kvar side av neset, Kvalvik i nord og Lyngspollen i sør. Litt sør igjen for Lyngspollen ligg bygda Furuflaten. 

Skibotn er ein tettstad i Skibotnbukta på austsida av Lyngen. Frå her og inn til botn av fjorden vert han kalla Storfjorden. Storfjorden strekkjer seg 17 km inn til Hatteng. Frå botn av fjorden er det berre om lag 20 km langs Balsfjordeidet til Nordkjosbotn inst i Balsfjorden.
Storfjorden i Lyngen

**Storfjorden** (samisk *Omasvuotna*, finsk *Omasvuono, Isovuono*) er den inste delen av fjorden Lyngen i Storfjord kommune i Troms. Fjorden strekkjer seg 17 km sørvestover til Hatteng i botn av fjorden. 

Fjorden har innløp mellom bygda Rasteby i vest og Falsnesodden i aust. Skibotn ligg like aust for Falsnesodden. Litt inn i fjorden ligg bygda Elvevoll på austsida og litt lenger sør ligg grenda Sandøyra. Tvers over fjorden for desse ligg dei to grendene Elsnes og Horsnes. 

Inst i fjorden ligg tettstaden Hatteng og her munnar Signaldalelva ut i fjorden. Frå botn av Storfjorden er det om lag berre 20 km langs Balsfjordeidet til Nordkjosbotn inst i Balsfjorden. 

E6 går langs heile austsida av fjorden, medan Riksveg 868 går langs vestsida.
Kåfjorden

**Kåfjorden** (samisk *Gáivuotna*) er ein fjordarm av Lyngen i Kåfjord kommune i Troms. Fjorden strekkjer seg 20 km søraustover til Birtavarre eller Kåfjordbotn.

Fjorden har innløp mellom Ystebyneset i nord og Nordnesodden i sør. Bygda Olderdalen ligg på nordsida like innanfor munningen og frå her går det ferje ut fjorden, over til Lyngseidet på andre sida av Lyngen. Her ligg òg Kåfjord kyrkje. På sørsida av Kåfjorden ligg ei bukt, berre kalla Bukta, der ein finn tettstaden Løkvoll. Bygda Skardalen ligg litt lenger inn i fjorden på sørsida. 

E6 går inn og ut fjorden langs begge sider.
Langfjorden i Skjervøy

**Langfjorden** er ein fjord på sørsida av Arnøya i Skjervøy kommune i Troms. Fjorden strekkjer seg 8,5 km nordover til Langfjordbotn.

Fjorden har innløp mellom Innerbergneset i vest og Haugnesodden i aust. Grenda på austsida av fjorden heiter berre Langfjorden og er tynt befolka. Den vesle grenda Akkarfjord høyrer saman med grenda Akkarvik og ligg på vestsida av fjorden ved innløpet. Frå her går Akkarvika nordvestover og inn til bygda Akkarvik. Vidare innover i fjorden er det særs få busetnader. 

Fv347 går langs heile austsida av fjorden, medan Fv348 går langs vestsida.
Kvænangsfjorden

**Kvænangen** eller **Kvænangsfjorden** (nordsamisk: **', [[kvensk]]: **') er ein fjord i Kvænangen og Skjervøy kommune i Troms, vest for fylkesgrensa til Finnmark. Fjorden strekkjer seg om lag 74 km søraustover til Kvænangsbotn.

Fjorden har innløp mellom Hylla i vest og Ramnes i aust. Den ytre delen av fjorden ligg på austsida Arnøya og Laukøya i Skjervøy. Sør for Laukøya ligg sjølve Skjervøya og mellom denne og Store Haukøya lenger aust går fjordarmen Reisafjorden sørvestover til Storslett. Spildra er ei anna øy som ligg midt i fjorden der han byrjar å skjere seg innover i fastlandet, medan Rødøy ligg lenger nordvest. I området ved desse øyane går det mange fjordarmar austover. Lengst nord ligg Olderfjorden, så kjem Reinfjorden, Jøkelfjorden som er den lengste av desse og som strekkjer seg inn til Øksfjordjøkelen, Lille Altafjorden og Burfjorden. 

Sør for Spildra ligg øya Skorpa og litt lenger inn øya Nøklan. Sør for Nøklan går Badderfjorden austover. I områda nord for Badderfjorden er det få busetnader ved sjølve fjorden, men i dette området er det fleire bygder og grender. Undereidet og Sekkemo er to grender ved Badderfjorden i aust, medan Sørstraumen. Ved Sørstraumen kryssar E6 fjorden via den 440 meter lange Sørstraumen bru. Innanfor Sørstraumen ligg Årøyan midtfjords og grenda Kjækan ligg på austsida. Frå her går det smale sundet Lillestraumen inn til den inste delen av fjorden kalla Sørfjorden.
Olderfjorden i Kvænangen

**Olderfjorden** (nordsamisk: **) er ein fjordarm av Kvæangen i Kvænangen kommune i Troms. Fjorden strekkjer seg 4,5 km nordaustover til Olderfjord i botn av fjorden.

Fjorden har innløp mellom Coagangáddi i nord og Nersokkodden i sør. Bukta er ei lita grend som ligg like utanfor Olderfjord. Mellom desse går det veg, men ingen av dei har vegsamband til resten av kommunen. Fjorden er omgjeve av høge fjell. På nordsida ligg Nakkefjellet (748 moh) og Sukkertoppen (714 moh). På sørsida ligg Middagsfjellet (392 moh) og Nærsokk (526 moh).
Reinfjorden

**Reinfjorden** (nordsamisk: **) er ein fjordarm av Kvænangen i Kvænangen kommune i Troms. Fjorden strekkjer seg 2,5 km nordover til garden Fjordbotn i botn av fjorden.

Fjorden har innløp mellom Reinfjordneset i vest og Innerneset i aust. Grenda Reinfjord ligg på austsida av fjorden. Ingen av busetnadane ved fjorden har vegsamband til resten av kommunen.
Reisafjorden

**Reisafjorden** (nordsamisk: **', [[kvensk]]: **') er ein fjordarm av Kvænangsfjorden i Skjervøy og Nordreisa kommune i Troms. Fjorden strekkjer seg 32 km sørvestover til Storslett i botn av fjorden.

Fjorden har innløp mellom Skjervøya i vest og Store Haukøya i aust. Sør for Store Haukøya går Haukøysundet austover til Kvænangen. Kågen er ei anna øy på vestsida av fjorden. Her går Maursundet på sørsida av øya og vestover til Lyngen. Reisafjorden går sørover på fastlandet langs austsida av Maurneset. Han har to fjordarmar på austsida, Oksfjorden og Straumfjorden. Bortsett frå tettstaden Skjervøy, som ligg ved fjorden heilt ute, ligg dei fleste busetnadene i den indre delen av fjorden. Her finn ein bygda Bakkeby på vestsida, inst i Bakkebyfjorden. Storneshamn er ei grend på andre sida av fjorden. Nesten heilt inne i fjorden ligg tettstaden Sørkjosen og Sørkjosen lufthamn, medan Storslett ligg heilt inne. Her munnar Reisaelva ut i fjorden. 

E6 går langs vestsida i den indre delen av fjorden og utover på Straumfjorden og Oksfjorden. Riksveg 866 går utover til Skjervøya på vestsida.
Bakkebyfjorden

**Bakkebyfjorden** (kvensk: **', [[nordsamisk]]: **') er ein fjordarm av Reisafjorden i Nordreisa kommune i Troms. Fjorden strekkjer seg 3 km vestover til bygda Bakkeby i botn av fjorden.

Fjorden har innløp mellom Seljeholmen i nord og Bonnikaholmen i sør. Det ligg fleire gardsbruk på nordsida av fjorden, mellom anna Ytre Bakkeby. Riksveg 866 går langs nordsida av fjorden.

## Referansar
Oksfjorden

**Oksfjorden** (kvensk **', [[nordsamisk]] **') er ein fjordarm på austsida av Reisafjorden i Nordreisa kommune i Troms. Fjorden strekkjer seg 5 km austover til Oksfjordbotn.

Fjorden har innløp mellom Årneset i nord og Klubben i sør. Like sørvest for Klubben går Straumfjorden sørover. Grendene Arneng og Hamn ligg på nordsida av fjorden. På sørsida er det berre spreidde busetnader. 

E6 går langs sørsida av fjorden inn til Oksfjordbotn, medan fylkesveg 7954 går langs nordsida.

## Referansar
Straumfjorden i Nordreisa

**Straumfjorden** (nordsamisk: **', [[kvensk]]: **' eller **) er ein fjordarm av Reisafjorden i Nordreisa kommune i Troms. Fjorden strekkjer seg 9 km sørover til Loppevollen i botn av fjorden.

Fjorden har innløp mellom Sørnesodden i vest og Øyra i aust via eit smalt sund kalla Straumen. Bygda Straumfjordnes ligg på austsida av dette sundet. Det er elles busetnader langs begge sidene av fjorden. 

E6 går langs austsida av fjorden, medan Fv355 går langs vestsida.
Kjetil Løndal

**Kjetil Løndal**, () var ein framtredande spelemann frå Tuddal i Telemark, og ein av dei likaste konsertspelemennene frå det fylket etter krigen.

Kjetil var son av Svein Løndal frå Tuddal, og var mellomst av tre brør. Alle brørne vart spelemenn, og tok vare på tradisjonen etter faren, som og hadde vore ein førande spelemann i Tuddal. Han og broren Olav Løndal følgde faren på spelferder i unge år, og kom snøgt i kontakt med folkemusikkmiljøet slik det fanst på den tid. Sjølv var Kjetil Løndal mykje i lag med Johannes Dale og lærde mykje av han, mellom anna mange av dei slåttane Johannes hadde dikta sjølv. 

Attåt livet som spelemann, var Kjetil Løndal og tømrar og ein god skilaupar i unge år. I 1939 reiste han og kona Edvine til Oslo, der Kjetil vart vaktmeistar i Casparisgate, og vart buande der til han døydde, men heldt spelet ved like så lenge han levde. Han var aktiv i Laget for Folkemusikk i Oslo og hadde eit vidt kontaktnett av spelemannsvener som kom innom til han.

Kjetil Løndal spela inn om lag to hundre slåttar for NRK, og sette pris på ny teknologi. Han var nøye med spelet sitt, og nytta ofte opptaksutstyr for å perfeksjonere seg. Han spela konstant, og kvar dag, om han hadde helse til det. Hardingfeleverket har trykt opp 26 slåttenedskrifter etter Kjetil Løndal.

Han var musikalsk leiar for spelgruppa i Laget For Folkemusikk frå 1945 til 1980, og sat ei tid som leiar for laget. Han var og leiar for Landslaget for Spelemenn frå 1950 til 1952.

Kjetil Løndal hadde eit varmt og klokkereint spel, og visste å føre seg på ei scene. Han sytte støtt for å halde instrumentet i orden, og slo hardt ned på andre spelemenn som ikkje tok dette så nøye. Denne medvetne framferda gjorde at han var mykje nytta som konsertspelemann. Han var mellom anna i USA fleire vender og spela til stor åtgaum der. I 1972 spela han for fem tusen menneske i Washington D.C. 

Sjølv om Kjetil Løndal lika seg best på konsertscena, var han og ein dugande dansespelemann, og hadde førstepremie i telespringar frå landskappleiken 1954. Som spelemann vann han Landskappleiken fire vender. I Oslo heldt han mange kurs i telespringar, og lærte opp ein generasjon med dansarar der. 

Kjetil Løndal kan moglegvis reknast til dei fremste norske folkemusikkutøvarane på 1900-talet, og fekk Kongens fortenestmedalje i gull på sine eldre dagar. Han døydde i Oslo i 1987.
Fossegrimen

**Fossegrimen** er eit vette i norsk folketru, nærskyld til Nykken. Fossegrimen er mest kjend for spelet sitt, og det var gjete at han lærde bort spel til dei som ville lyde på han, om dei ofra eit kjøtstykke til han. Segnene om dette er kjend i mange dalføre. Ordet *Grim* tyder det same som maske på norrønt, og minner om at Fossegrimen var ein hamskiftar. 

I Hallingdal vart det fortald at han "kunna laga se i mange liknils, ettersom han ve i løte te. Vart han ørt, so kom han upp or vatne i slik stygg skapna, at folk vorto raint forfælde". Ein skulle altså ikkje leggje seg ut med grimen. 

*Va de ain som vilde lære å låte tå hono, so måtte han ha me se ain fena`kjøtlem, som han kasta burtande fossen. Um ait bil kom då den vesle mannen skjøtand som ai pil uppå ain stain me felunn i høndenn. Håre hass va langt å tjukt å so gult, at de va som gylt. Nasin og munnen voro høvele å væl laga, å augudn lyste å voro blank som tvergastaina. Hendadn voro små å kvit, å fingadn gingo, so ain inki kunna oygje dai, då han prilla.*

Om Grimen ikkje fekk eit høveleg kjøtstykke (for det meste eit fenalår), ville han ikkje lære guten anna enn å stille fela. Fleire stader følgjer eit stev med dette:

: *Eg sko lære deg leikjen stille, men inkje på den slå*
: *fe du gav meg det bånåbeinet som inkje kjøt va på*.

Myllarguten hadde ord på seg for å ha lært av Grimen. Sjølv visste han nok at dette var ei segn, men i unge år pla han fortelja Håvard Gibøen korleis han kasta eit bein i fossen.

I Telemark finst det ein kjend slått som er kalla Fossegrimen. Johan Halvorsen laga i si tid eit orkesterstykke med same namnet. Denne skapnaden vart ovende populær under den norske nasjonalromantikken.
Hypermetamorfose

**Hypermetamorfose** er ei form for fullstendig forvandling i insekt der det førekjem to eller fleire ulike larveformer. Larvane endrar utsjånad fullstendig ved skalskifte. Fenomenet er vanlegast i parasittoide insekt som billefamiliane *[[Meloidae]]* og *[[Ripiphoridae]]*, flugefamilien *[[Acroceridae]]*, snyltekvefsane i *[[Eucharitidae]]* og ordenen *[[Strepsiptera]]*.
Johan Oscar Smith

**Johan Oscar Smith** () var ein norsk militær- og kyrkjelydsleiar, mest kjend som grunnleggaren av den frikyrkjelege kyrkjelyden Smiths venner. 

Smith blei fødd i Fredrikstad i 1871 og voks opp i ein kristen heim. Seinare flytta han til Horten. Deretter verva han seg i marinen som 17-åring, og tenestegjorde der i nesten 40 år. 26 år gammal, i 1898, omvende han seg til Gud og kom fram til den forståinga som er grunnlaget for Smiths venner sin doktrine i dag. Seinare danna han ein kyrkjelyd, blant anna saman med sin bror Aksel Smith, som då var tannlege, og Elias Aslaksen. Aslaksen blei den leiande personen i kyrkjelyden etter at Johan Oscar Smith døydde i 1943.

## Bibliografi
* *Johan O. Smiths etterlatte brev* &ndash; ei samling av brev skrive av Johan O. Smith. Skjulte Skatters Forlag. ISBN 82-992592-1-5
* Hva vi tror, traktat skrive av Johan O. Smith
* Satan i Guds menighet, traktat skrive av Johan O. Smith

## Bakgrunnsstoff
* Biografisk framstilling over Johan Oscar Smith  skriven av Kjell Arne Bratli (bokmål)
* ''Seilas mot Himmelens Kyst'' &ndash; biografi om Johan O. Smith skriven av Kjell Arne Bratli. Skjulte Skatters Forlag ISBN 82-91305-32-3
Jøkelfjorden

**Jøkelfjorden** (nordsamisk: **) er ein fjordarm av Kvænangen i Kvænangen kommune i Troms. Fjorden strekkjer seg 17 km nordaustover til Nerisen ved Øksfjordjøkelen i botn av fjorden.

Fjorden har innløp mellom Nevernes i nordvest og Jøkelfjordklubben i søraust. Bygda Jøkelfjord (samisk *Gulpenjárga*) ligg på sørsida av fjorden eit stykke inn. Tvers over på andre sida går fjordarmen Tverrfjorden nordover. Innover til Jøkelfjordeidet ligg det fleire små gardsbruk langs sørsida av fjorden. Litt nord for Jøkelfjordeidet ligg garden Saltnes og frå her og innover er det ingen fleire busetnader. Den inste delen av fjorden vert kalla Isfjorden. Ved innløpet til Isfjorden går vika Skalsa nordover mot Skalsavatnet. 

Fv365 går langs delar av sørsida av fjorden.
Helensville

**Helensville** er ein småby på Nordøya på New Zealand. Han ligg 40 km nordvest for Auckland, nær den sørlege utstrekkinga til den naturlege hamna Kaipara Harbour. Innbyggjartalet ved folketeljinga i 2006 var 2&nbsp;532.

Helensville er også namnet på eit valdistrikt til Parlamentet. 

## Historie
Landområdet kring Helensville var opphavleg kalla *Te Awaroa* av maoriane, dette tyder *«den lange stien»* eller *«den lange elvedalen»*. Dei første europeiske nybyggjarane i distriktet var skotske sagbruksfolk av familien McLeod, som kom til New Zealand frå Nova Scotia. John McLeod bygde i 1862 eit hus kan kalla «Helen's Villa» til ære for kona si, og dette vart ganske snøgt namnet til busetnaden omkring. Huset står framleis i tilnærma opphavleg stand.

Byen voks opp kring sagbruksverksemder med grunnlag i hogst av kauritreet, men frå byrjinga av det 20. hundreåret vart jordbruk og meieridrift stadig viktigare. Han vart også eit turistsenter på grunn av dei varme kjeldene tre kilometer vest for byen ved Parakai.

## Næringsliv
Sjølv om byen ikkje lenger er eit senter for skog- eller meieribruk, er han enno ein turistattraksjon, først og fremst på grunn av dei mange historiske bygningane der, dei varme kjeldene og flyplassen ved Parakai, og fordi han ligg nær Auckland. Han har også hatt positiv verknad av det nærliggjande vinproduserande distriktet kring Kumeu, 20 km mot sør. Der er òg ei aukande utbygging av fritidsbustadar i området.

## Utdanning
I byen ligg grunnskulen Helensville Primary School, og ein vidaregåande skule, Kaipara College med kring 700 elevar. 

## Transport

### Jarnveg
Helensville ligg ved *North Auckland Line* og er den første større jarnvegsstasjonen nord for Waitakere. 
Jarnvegslinja mellom Helensville og Riverhead opna i 1875. Stasjonsbygningen er enno den opphavlege trebygningen frå 1880 som er blitt restaurert. 

I 1980 blei det siste passasjertoget mellom Helensville og Auckland stoppa. I juli 2008 opna eit prøveprosjekt med eit pendlartog til Auckland, men linja fekk ikkje nok passasjerar og blei avskaffa att i desember 2009. Det går stadig godstog gjennom byen.

## Referansar

* *Denne artikkelen bygger på «[[:en:Helensville|Helensville]]» frå , den 27. mars 2008.* 
 

## Bakgrunnsstoff
* Om Helensville i Te Ara - An Encyclopaedia of New Zealand
* Helensville Online
* Heimeside til Kaipara College 
* Helensville & District Historielag
* Heimeside til Parakai
Tverrfjorden i Kvænangen

**Tverrfjorden** (nordsamisk *Uhcavuonaš*) er ein fjordarm av Jøkelfjorden i Kvænangen kommune i Troms. Fjorden strekkjer seg 2&nbsp;km nordover .

Fjorden har innløp mellom Uhcavuonasnjarga i sørvest og Sommarsetneset i nordaust. Det er ingen busetnader ved fjorden, men sør for innløpet ligg bygda Jøkelfjord på sørsida av Jøkelfjorden.
Isfjorden i Kvænangen

**Isfjorden** (samisk *Jiehkkebahta*) er den inste delen av Jøkelfjorden i Kvænangen kommune i Troms. Fjorden strekkjer seg fire km nordover til Nerisen ved Øksfjordjøkelen i botn av fjorden.

Fjorden har innløp mellom Salsaneset i vest og Sjolmen i aust. Det er ingen busetnader ved fjorden. To høge fjell ligg på kvar si side av fjorden, Skalsatind (1&nbsp;010 moh) på vestsida og Fjelltindnasen (1&nbsp;041 moh) på austsida.
Tverrfjorden

**Tverrfjorden** er namnet på fleire fjordar i Noreg: 

* Tverrfjorden i Hammerfest, ein liten fjord i Hammerfest kommune i Finnmark. 
* Tverrfjorden i Loppa, ein fjordarm av Øksfjorden i Finnmark
* Nordre Tverrfjorden, ein fjordarm av Langfjorden i Loppa kommune i Finnmark. 
* Tverrfjorden i Kvænangen, ein fjordarm av Jøkelfjorden i Kvænangen kommune i Troms 
* Tverrfjorden er ein del av Hallevatnet i Larvik kommune i Vestfold
Lille Altafjorden

**Lille Altafjorden** (nordsamisk: **) er ein fjordarm av Kvænangen i Kvænangen kommune i Finnmark. Fjorden strekkjer seg 3,5 km austover til Alteidet i botn av fjorden.

Fjorden har innløp mellom Låvan i nord og Storengneset i sør. Bortsett frå grenda Altaeidet, er dei einaste busetnadane ved fjorden Låvan og Laslett på nordsida av fjorden. Frå Alteidet er det om lag 7 km over til botn av Langfjorden i Alta kommune. 

E6 går langs sørsida av fjorden.
Burfjorden

**Burfjorden** (nordsamisk: **', [[kvensk]]: **') er ein fjordarm av Kvænangen i Kvænangen kommune i Troms. Fjorden strekkjer seg 8 km sørover til bygda Burfjord i botn av fjorden.

Fjorden har innløp mellom Slettneset i sørvest og Storengneset i nordaust. Nord for Storengneset går Lille Altafjorden austover til Alteidet. Storeng er ei lita grend på austsida av fjorden ved innløpet. Buktenes er ei anna grend som ligg på vestsida nesten heilt inn i fjorden. 

E6 går langs heile austsida av fjorden, medan Fv363 går langs vestsida.
Badderfjorden

**Badderfjorden** (samisk *Báttárvuotna*) er ein fjordarm av Kvænangen i Kvænangen kommune i Troms. Fjorden strekkjer seg 5 km austover til grenda Badderen, som fjorden er kalla opp etter, i botn av fjorden.

Fjorden har innløp mellom Steinnes i nord og Nordnes i sør. Andre grender langs fjorden er Undereidet på nordsida og Sekkemo på sørsida. Vest for Nordnes ligg Storstraumen like ved Sørstraumen der E6 kryssar Kvænangen. E6 held fram vidare langs sørsida og austsida av fjorden.
Sørfjorden i Kvænangen

**Sørfjorden** (nordsamisk: **', [[kvensk]]: **') er den inste delen av Kvænangen i Kvænangen kommune i Troms. Fjorden strekkjer seg 7,5 km sørover til Kvænangsbotn og så vestover til Sørfjordbotn.

Fjorden har innløp mellom Ytreneset i nord og Indreneset i sør via eit smalt sund kalla Lillestraumen. Bygda Kvænangsbotn er den einaste større busetnaden ved fjorden. Fv367 går langs begge sider av fjorden.
2000 Herschel

**2000 Herschel** er ein hovudbelteasteroide av S-typen. Han blei oppdaga den 29. juli 1960 av Joachim Schubart og er namnsett til ære for den engelske astronomen William Herschel.
Liefdefjorden

**Liefdefjorden** er ein fjordarm i Woodfjorden på nordkysten av Spitsbergen på Svalbard. Han er om lag 22 km lang, og går sørvestover frå Woodfjorden. Liefdefjorden har mange øyar og skjer, og er rekna som eit vakkert turistmål.

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Bockfjorden

**Bockfjorden** er ein fjordarm i Woodfjorden på nordkysten av Spitsbergen på Svalbard. Han går sørvestover frå Woodfjorden mot Sverrefjellet og har ei lengd på om lag 12 km. Innløpet ligg nord for Kapp Kjeldsen. 

Inst i fjorden ligg Jotunkjeldene, to varmekjelder frå det tidlegare vulkansk aktive Sverrefjellet. Vasstemperaturen i desse varmekjeldene er over 20&nbsp;°C. Kjeldene er omgjeve av kalkavsetjingar som det ikkje er lov å gå på. Det ligg fleire andre varmekjelder i området. 

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
*
Frakkfjorden

**Frakkfjorden** (også *Frakfjorden*) er ein fjord i Loppa kommune i Finnmark. Fjorden strekkjer seg 8,5 km sørover til Frakkfjordbotn.

Fjorden har innløp mellom Kjærnes i sørvest og Meurtan i nordaust, sør for øya Loppa. Det ligg eit par busetnader ved fjorden, som Langstrand, Toften og Innerbukt på austsida og Neset og Skavnakk på vestsida. Ingen av desse har vegsamband til resten av kommunen.

## Kjelder
Vestfjorden på Spitsbergen

**Vestfjorden** er ein fjordarm i Wijdefjorden på nordsida av Spitsbergen på Svalbard. Fjorden er 18 km lang. 

Vestfjorden har innløp mellom Krosspynten i nord og Kapp Petermann i sør. Vest for Kapp Petermann går Austfjorden sørover. Fjorden ligg på vestsida av fjellet Gråkammen. I tillegg til Vestfjorddalen i botn av fjorden, går Landingsdalen vestover frå vestsida. 

## Kjelde
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Sandlandsfjorden

**Sandlandsfjorden** er ein fjord på vestsida av øya Silda i Loppa kommune i Finnmark. Fjorden strekkjer seg 11 km sørover til Marøya i botn av fjorden.

Fjorden har innløp mellom Marholmen i sørvest og Avløysingen i nordaust. Det er berre busetnader på vestsida av fjorden og her ligg mellom anna bygda Sandland. På austsida av Silda ligg Bergsfjorden. 

Fylkesveg 72 går langs vestsida av fjorden.
Bergsfjorden i Finnmark

**Bergsfjorden** er ein fjord på austsida av øya Silda i Loppa kommune i Finnmark. Fjorden strekkjer seg 12 km sørvestover til Bergsfjord, som ligg på austsida av fjorden. Frå her held fjorden fram som Langfjorden.

Fjorden har innløp mellom Ivervær i vest og Lørsnes i aust. Det einaste busetnadene ved fjorden ligg på austsida heilt sør i fjorden. Her ligg bygda Bergsfjord og eit par andre grender. Fv71 går her langs ein liten del av fjorden. 

På vestsida av Silda ligg Sandlandsfjorden.
Langfjorden i Loppa

**Langfjorden** (nordsamisk *Stuoravuotna*) er ein fjord i Loppa kommune i Finnmark. Fjorden strekkjer seg 12 km sørover til Langfjordhamn i botn av fjorden og er ei fortsetjing av Bergsfjorden som kjem sørover langs austsida av øya Silda.

Fjorden har innløp mellom Marøya i vest og Vindholmen i aust like sør for bygda Bergsfjord. Frå Bergsfjord går det ferje til Sør-Tverrfjord som ligg på vestsida litt lenger sør. På austsida av fjorden går fjordarmen Nordre Tverrfjorden austover. Innover i fjorden frå Sør-Tverrfjord er det ingen busetnader før den veglause grenda Langfjordhamn inst i fjorden. Den inste delen av fjorden vert kalla Stuoravuonbahta.

## Kjelder
Nordre Tverrfjorden

**Nordre Tverrfjorden** (samisk *Sámevuotna*) er ein fjordarm av Langfjorden i Loppa kommune i Finnmark. Fjorden strekkjer seg 2 km austover til botn av fjorden.

Fjorden har innløp mellom Sloppelandet i nord og Snappen i sør. Det er ingen busetnader ved fjorden, som er omgjeve av høge fjell. På sørsida ligg toppane på over 1000 meter over havet.
Ullsfjorden i Finnmark

**Ullsfjorden** (nordsamisk *Ullovuotna*) er ein fjord i Loppa kommune i Finnmark. Fjorden strekkjer seg 5,5 km sørvestover til Ullsfjordbotn.

Fjorden har innløp mellom Gammelværneset i vest og Nuven i aust. Det finst spreidde bustader langs med fjorden, men ingen av desse har vegsamband. Fjorden er omgjeve av høge fjell på begge sider. Rokkenestinden (808 moh.) ligg på vestsida, medan Mollviktinden (688 moh.) og Middagsfjellet (1057 moh.) ligg på austsida.

## Kjelder
Nuvsfjorden

**Nuvsfjorden** (samisk *Cuokcavuotna*) er ein fjord i Loppa kommune i Finnmark. Fjorden strekkjer seg 8 km sørover til Nuvsfjordbotn.

Fjorden har innløp mellom Molvineset i vest og Klubben i aust. Bygda Nuvsvåg ligg inst i ein våg på austsida av fjorden. Det er òg busetnader innover i fjorden, men berre enkelthus og små gardar. 

Fv77 går langs austsida av fjorden.
Ole Olsen (1967-)

**Ole Olsen** () var ordførar i Kvitsøy kommune frå 2001 til 2011. Han representerer Kristeleg Folkeparti.

## Referanser
Øksfjorden i Finnmark

**Øksfjorden** (nordsamisk *Akšovuotna*) er ein fjord i Loppa kommune i Finnmark. Fjorden strekkjer seg 23&nbsp;km sør- og så austover til Øksfjordbotn.

Fjorden har innløp mellom Øksfjordklubben i vest og Ystnesholmen i aust. Tettstaden Øksfjord ligg på austsida like innanfor munningen. Frå her går det ferje tvers over fjorden til Sirineset på andre sida. Det går òg ferje ut fjorden og vidare til Bergsfjord og Hasvik. Ved Sirineset går òg den vesle fjordarmen Tverrfjorden vestover.

Den ytste halvdelen av Øksfjorden går sørover, men etter å ha passert Arnnes og Bardineset svingar han nitti grader austover. Øksfjordtunnelen går her langs nordsida av fjorden. Inst i fjorden ligg Øksfjordbotn. Riksveg 882 går langs nord- og austsida av fjorden ut til Øksfjord. Vidare ut fjorden går Fv73, medan Fv77 går ut langs vestsida frå Sirineset.
Olav Hafstad

**Olav Hafstad** () er ein norsk lokalpolitikar som representerer Arbeidarpartiet. Han var ordførar i Lund kommune frå 2007 til 2011 og igjen frå 2015.
Tverrfjorden i Loppa

**Tverrfjorden** (nordsamisk *Doaresvuotna*) er ein fjordarm av Øksfjorden i Loppa kommune i Finnmark. Fjorden strekkjer seg 2&nbsp;km sørvestover til Tverrfjordbotn.

Fjorden har innløp mellom Sirineset i nord og Tverrfjordneset i sør. Frå Sirineset går det ferje over til Øksfjord på andre sida av Øksfjorden. Sletta er ei lita grend som ligg på nordsida av fjorden. Det ligg òg spreidde bustader på sørsida.

## Kjelder
Ytre Lokkarfjorden

**Ytre Lokkarfjorden** (samisk * Oiggut Rohkalvuotna *) er ein fjord på sørsida av Stjernsundet i Alta kommune i Finnmark. Fjorden strekkjer seg 1,5 km sørover til botn av fjorden.

Fjorden har innløp mellom Siiggánjárga i aust og Ytre Lokkarfjordneset i vest. Litt lenger aust ligg Indre Lokkarfjorden. Det ligg eit par isolerte bustader inst i fjorden.
Indre Lokkarfjorden

**Indre Lokkarfjorden** (samisk *Siskkit Rohkalvuotna*) er ein fjord på sørsida av Stjernsundet i Alta kommune i Finnmark. Fjorden strekkjer seg 2,5 km sørvestover til botn av fjorden.

Fjorden har innløp mellom Indre Lokkarfjordneset i vest og Tungsjøneset i aust. Garden Sommarbukt ligg på austsida av fjorden.
Jan Ivar Rødland

**Jan Ivar Rødland** () var ordførar i Granvin kommune frå 2007 til 2011. Han representerte Arbeidarpartiet. Ingebjørg Winjum overtok etter han.
Stjernsundet

**Stjernsundet** (nordsamisk *Joahkku*) er eit sund mellom Stjernøya i nord og fastlandet i sør i Alta og Loppa kommune i Finnmark fylke. Sundet strekkjer seg 30 km frå vest til aust. 

På sørsida av sundet ligg fjordane Ytre og Indre Lokkarfjorden og Øksfjorden. Ved austenden av sundet går Altafjorden sørover til Alta.
Nettvenger

**Nettvenger** (*Neuroptera*, tidlegare *Planipennia*) er ei orden insekt som vert kjenneteikna av særs velutvikla årenettverk i vengene sine. Til gruppa høyrer mellom anna gullaugo, maurløver, bladlusløver, middløver og svampfluger.

Ho omfattar 4 550 beskrivne artar på verdsbasis. 55 av desse er funne i Noreg.

## Kjenneteikn
Nettvenger har blaute kroppar utstyrt med to like par med sterkt nettmønstra venger dei heldt over kroppen som eit telt i kvilestilling. Munndelane er bitande/tyggande. Bakkroppen består av ti segment og manglar haletråder.

Nettvengene har fullstendig forvandling, og larvane har velutvikla bein. Somme artar har larvar med stikkande/sugande munndelar, medan andre berre bit. Dei skil ut silke gjennom anus frå dei malpighiske røyra når dei forpuppar seg. Eit spesielt trekk ved nettvengepuppar er at dei ofte har funksjonelle bein og *mandiblar* (eit slags ytre kjevar). Dei kan såleis bevega seg rundt, men utan å ta til seg føde.

## Levesett
Nettvengene er ei stor og kompleks gruppe, men dei har ein del fellestrekk. Dei vaksne insekta er som regel predatorar på andre insekt, typisk bladlus eller maur. Mange artar er difor viktige innanfor biologisk kontroll.

## Systematikk
Ein tenkjer seg at nettvengene høyrer til ordenen *[[Neuropteroidea]]*, saman med mudderfluger *Megaloptera* og kamelhalsfluger *Raphidioptera*.

* overorden **[[Neuropteroidea]]**
** orden **Nettvenger** (Planipennia / Neuroptera)
*** overfamilie **Coniopterygoidea**
**** familien **[[Middløver]]**, (Coniopterygidae)
*** overfamilie **Osmyloidea**
**** familien **[[Vassmaurløver]]**, (Osmylidae) - Ingen norske artar
**** familien **[[Svampefluger]]**, (Sisyridae)
*** overfamilie **Hemerobioidea**
**** familien **[[Bladlusløver]]**, (Hemerobiidae)
**** familien **[[Gullaugo]]**, (Chrysopidae)
*** overfamilie **Myrmeleontoidea**
**** familien **[[Maurløver]]**, (Myrmeleontidae)
**** familien **[[Sommerfuglnettvenger]]**, (Ascalaphilidae) - Ingen norske artar
**** familien **«[[Knelarnettvenger]]»**, (Mantispidae) - Ingen norske artar
**** familien **[[Nemopteridae]]**, (Har ikkje norsk namn) - Ingen norske artar

## Kjelder

* Brusca & Brusca: *Invertebrates* Sinauer Associates 2002
* Norsk Entomologisk Forening

## Bakgrunnsstoff
*
Altafjorden

**Altafjorden** er ein fjord i Alta kommune i Finnmark. Fjorden strekkjer seg 36 km sørover til Borani ved Kåfjordbotn i botn av Kåfjorden.

Fjorden har innløp mellom Klubbenes i vest og bygda Storekorsnes i aust. Nokre kilometer inn i fjorden går Langfjorden 31 km vestover til Langfjordbotn. Innløpet til denne fjordarmen ligg ved bygda Isnestoften og på nordsida her ligg vika Ytterkoven. Like sør for Storekorsnes går fjordarmen Skillefjorden vestover. Årøya ligg aust i fjorden litt sør for Skillefjorden og på søraustsida av denne øya ligg Leirbotn og bygda Kviby. Leirbotn er ei stor vik på austsida av fjorden og frå her og sørover smalnar Altafjorden inn. 

Talvik er ein tettstad på vestsida av fjorden, medan sjølve Alta ligg heilt sør i fjorden. Ved Alta deler Altafjorden seg i to. Vest for Alta går fjorden vidare innover som Kåfjorden, medan Rafsbotn går austover til bygda med same namn. 

E6 går langs vestsida og sørsida av fjorden, medan Riksveg 883 går langs austsida i den ytre delen. I tillegg finn ein Fv18, Fv12, Fv13 og Fv28 i den indre delen av fjorden.
Langfjorden i Alta

**Langfjorden** (samisk *Lákkovuotna*) er ein fjordarm av Altafjorden i Alta kommune i Finnmark. Fjorden strekkjer seg 31 km sørvestover til Langfjordbotn.

Fjorden har innløp mellom Ytternes i nord og bygda Isnestoften i sør. På nordsida i den ytre delen av fjorden ligg dei to djupe vågane Ytterkoven og Innerkoven. Tvers over fjorden for Innerkoven ligg grenda Storsandnes. Rivarbukt er ei grend på nordsida av fjorden eit stykke lenger inn og enno lenger inn ligg bygda Tappeluft. Inst i fjorden ligg bygda Langfjordbotn og grenda Bognelv. 

E6 går langs heile sørsida av fjorden, medan Riksveg 882 går langs nordsida ut til Tappeluft.
Arne Bergsvåg

**Arne Bergsvåg** () har vore ordførar i Vindafjord kommune sidan 2005. Før dette var han ordførar i Ølen kommune frå 1999 til 2005, då kommunane slo seg saman. Han representerer Senterpartiet.
Tappeluft

**Tappeluft** (av nordsamisk *Dáhpeluokta*) er ei bygd i Alta kommune, vest i Finnmark fylke, på 70. breiddegrad nord. Ho ligg på nordsida av Langfjorden litt aust for Langfjordbotn. 

I 2017 hadde grunnkrinsen Tappeluft/Riverbukt 24 innbyggjarar.

Fylkesveg 882 går gjennom bygda. 

## Kjelder
Lákkovuotna

**Lákkovuotna** er samisk for **[[Langfjorden]]** og vert nytta som namn på:

* Langfjorden i Gamvik 
* Langfjorden i Alta
Skillefjorden

**Skillefjorden** (samisk *Skirvi*) er ein fjordarm av Altafjorden i Alta kommune i Finnmark. Fjorden strekkjer seg 4,5 km austover til grenda Fjordbukta i botn av fjorden.

Fjorden har innløp mellom Johkaluokta i nord og Ytre Skillefjordneset i sør. I tillegg til Fjordbukta finn ein garden Jorva på nordsida heilt inst i fjorden og Skillefjordnes på sørsida heilt ute. Riksveg 883 går langs begge sider av fjorden.
Kåfjorden i Alta

**Kåfjorden** (samisk *Njoammelgohppi*) er den inste delen av Altafjorden i Alta kommune i Finnmark. Fjorden strekkjer seg 7 km sørvestover til Borani i botn av fjorden. 

Fjorden har innløp mellom Auskarnes i nordvest og Saltvikneet i søraust, like vest for sjølve Alta. Grenda Kåfjord ligg på vestsida av fjorden. På austsida går Kvervika sørover til Kvernvik, ein forstad til Alta. 

E6 går langs vestsida av fjorden og kryssar fjorden ved Innerstrømmen.
Korsfjorden i Alta

**Korsfjorden** (nordsamisk *Fielvuotna*) er ein fjord i Alta kommune i Finnmark. Fjorden strekkjer seg 11&nbsp;km austover til Elvestrand i botn av fjorden.

Fjorden har innløp mellom Klubben i nord og bygda Storekorsnes i sør. Vest for Storekorsnes ligg innløpet til Altafjorden som går sørover til Alta. Det ligg to bygder til ved fjorden, Korsfjord på nordsida og Nyvoll tvers over fjorden på sørsida. Mellom desse to bygdene går det eit ferjesamband som er ein del av Riksveg 883. Rv883 går langs sørsida av fjorden.
Kommagfjorden i Alta

**Kommagfjorden** eller **Komagfjorden** (nordsamisk *Gámavuotna*) er ein fjord i Alta kommune i Finnmark. Fjorden strekkjer seg 2 km austover til grenda Komagfjord i botn av fjorden.

Fjorden har innløp mellom Nordnes i nord og Sørnes i sør. Det er busetnader langs begge sider av fjorden, men ingen større busetnader enn grenda inst i fjorden.

Fylkesveg 8830 går langs nordsida av fjorden.

## Kjelder
Store Lerresfjorden

**Store Lerresfjorden** (nordsamisk *Stuora Liidnavuotna*) er ein fjord i Alta kommune i Finnmark. Fjorden strekkjer seg 6 km austover til Elvegarden i botn av fjorden.

Fjorden har innløp mellom Linnes i nord og Sommarneset i sør. Vest for Linnes går Lille Lerresfjorden nordaustover. Store Lerresfjord er ei bygd på sørsida av fjorden. Marivika er ein gard tvers over fjorden på nordsida. 

Fylkesveg 8830 går langs begge sider av fjorden.

## Kjelder
Lille Lerresfjorden

**Lille Lerresfjorden** (nordsamisk *Uhca Liidnavuonas*) er ein fjord i Alta og kommune i Finnmark. Fjorden strekkjer seg 2,5 km nordaustover til bygda Lille Lerrsfjord i botn av fjorden.

Fjorden har innløp mellom Vargneset i vest og Linnes i aust. Sør for Linnes går Store Lerresfjorden austover. I tillegg til bygda i botn av fjorden ligg grenda Laukeng på austsida.

Fylkesveg 8830 går langs austsida av fjorden.

## Kjelder
Sørfjorden på Stjernøya

**Sørfjorden** (samisk *Meahkovuotna*) er ein fjord på Stjernøya i Hasvik kommune i Finnmark. Fjorden strekkjer seg 4,5 km sørover til Nerdalen i botn av fjorden.

Fjorden har innløp mellom Roren i vest og Nordnes i aust. Han er den vestlegaste av ei rekkje fjordar på Stjernøya. Det er fleire isolerte busetnader ved fjorden.
Stjernøya

**Stjernøya** (nordsamisk *Stierdná*) er ei øy i Finnmark fylke med eit areal på 231&nbsp;km². Øya ligg vest for Seiland og sør for Sørøya. Ho er delt mellom kommunane Alta, Hasvik og Loppa. Det høgaste punktet på Stjernøya er Kjerringa på 960 moh.

Øya har 83 innbyggjarar (2007), alle i Alta sin del av øya.

På Stjernøya er det eit steinbrot på nefelinsyenitt.

## Kjelder

* *Denne artikkelen byggjer på «[[:nb:Stjernøya|Stjernøya]]» frå , den 27. mars 2008.* 

## Bakgrunnsstoff
*Ole Magnus Rapp: «Det ettertraktede mineralet nefelinsyenitt hentes fra fjellet Nabbaren i Finnmark: Gruva som er gull verdt». 2017-09-02. Klassekampen. S. 16
Lille Kjerringfjorden

**Lille Kjerringfjorden** (nordsamisk *Unna Várjevuonaš*) er ein fjord på Stjernøya i Hasvik kommune i Finnmark. Fjorden strekkjer seg 4&nbsp;km sørover til Kjerringfjordbotn.

Fjorden har innløp mellom Lille Kjerringfjordneset i vest og Store Kjerringfjordneset i aust. Det er ingen busetnader ved fjorden. Lille Kjerringfjordfjellet ligg på vestsida av fjorden med ei høgd på 900 meter over havet, medan Store Kjerringfjordfjellet ligg på austsida på 751 meter over havet.
Store Kjerringfjorden

**Store Kjerringfjorden** (samisk *Stuora Várjevuotna*) er ein fjord på Stjernøya i Alta kommune i Finnmark. Fjorden strekkjer seg 7,5 km sørover til Store Kjerringfjordbotn.

Fjorden har innløp mellom Store Kjerringfjordneset i vest og Vardenes i aust. Det er ingen busetnader ved fjorden. På vestsida ligg Store Kjerringfjordfjellet med fjelltoppen Kjerringa på 950 meter over havet. På austsida er Láttovarri det høgaste fjellet på 710 meter over havet.
Store Kvalfjorden

**Store Kvalfjorden** (samisk *Bossovuotna*) er ein fjord på Stjernøya i Alta kommune i Finnmark. Fjorden strekkjer seg 2,5 km sørvestover til bygda Store Kvalfjord i botn av fjorden.

Fjorden har innløp mellom Nordmannsnes i vest og Lille Mjånes i aust. Bia er ein gard på austsida av fjorden.
Lille Kvalfjorden

**Lille Kvalfjorden** (nordsamisk *Geavlavuotna*) er ein fjord på Stjernøya i Alta kommune i Finnmark. Fjorden strekkjer seg 2&nbsp;km sørover til garden Lille Kvalfjord i botn av fjorden.

Fjorden har innløp mellom Stokkandnes i nordvest og Torbenes i søraust. Fjorden har ikkje vegsamband.